
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 288
                                                            din 27 octombrie 2022
privind aprobarea participării în cadrul proiectului: ”Reducerea riscului de infecții nosocomiale în cadrul Spitalului Municipal Sighișoara” și a cheltuielilor legate de proiect

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 33.304/18.10.2022 și la Consiliul Local Sighișoara cu nr. 34.206/26.10.2022, de referatul de aprobare, înregistrat cu nr. 33.303/18.10.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare;

Ținând cont de prevederile Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific privind accesarea fondurilor europene nerambursabile conform COMPONENTEI 12 - Sănătate în cadrul Planului Național de Redresare și Reziliență (P.N.R.R.); 

Având în vedere că potrivit prevederilor din Ghidul solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale, se va încheia un acord de parteneriat între Municipiul Sighișoara și Spitalul Municipal Sighișoara;

Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1)  din Legea nr. 500/2002 privind finanţele publice, cu modificările şi completările ulterioare;

Având în vedere prevederile Legii nr. 95/2006 privind reforma în domeniul sănătăţii, republicată, cu modificările şi completările ulterioare;

Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;
Având în vedere Raportul de specialitate cu nr. 5.135/13.10.2022 al Spitalului Municipal Sighișoara, înregistrat la Municipiul Sighișoara cu nr. 33.302/18.10.2022, prin care se propune autorităţii publice locale aprobarea participării în cadrul proiectului: ”Reducerea riscului de infecții nosocomiale în cadrul Spitalului Municipal Sighișoara” și a cheltuielilor legate de proiect;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,f”, alin. (7) lit. ,,c” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                         H O T Ă R Ă Ş T E:
Art. 1. Se aprobă participarea în cadrul proiectului: ”Reducerea riscului de infecții nosocomiale în cadrul Spitalului Municipal Sighișoara”, ce va fi depus pentru obținerea de finanțare nerambursabilă în cadrul Planului Național de Redresare și Reziliență, COMPONENTA: 12 – Sănătate INVESTIȚIA: 1. Dezvoltarea infrastructurii medicale prespitalicești, Investiția specifică: I1.4 Echipamente și materiale destinate reducerii riscului de infecții nosocomiale. 
Art. 2. Se aprobă cheltuielile legate de proiect, respectiv valoarea maximă eligibilă a proiectului: ”Reducerea riscului de infecții nosocomiale în cadrul Spitalului Municipal Sighișoara”, în sumă de 29.591.766,40 lei, reprezentând echivalentul a 6.015.200 Euro, fără T.V.A., calculat la cursul valutar Inforeuro aferent lunii mai 2021, unde 1 euro = 4,9227 lei, valoare stabilită în conformitate cu precizările din Ghidul Specific.

Art. 3. Se aprobă finanțarea tuturor costurilor neeligibile aferente proiectului, precum și alocarea resurselor financiare necesare implementării optime ale acestuia, în condițiile rambursării ulterioare a cheltuielilor eligibile (fără T.V.A.) din P.N.R.R. și a T.V.A. aferentă cheltuielilor eligibile din bugetul de stat, din bugetul coordonatorului de reforme și/sau investiții pentru Componenta 12, în conformitate cu legislaţia în vigoare, cheltuieli care asigură implementarea proiectului.

Art. 4. Se aprobă încheierea unui parteneriat între Spitalul Municipal Sighișoara și Unitatea  Administrativ - Teritorială Municipiul Sighișoara, liderul de parteneriat fiind Spitalul Municipal Sighișoara, în vederea depunerii proiectului: ”Reducerea riscului de infecții nosocomiale în cadrul Spitalului Municipal Sighișoara”, precum și modelul - cadru al acordului de parteneriat, potrivit Anexei nr. 1 la prezenta hotărâre. 

Art. 5.  Se vor asigura toate resursele financiare necesare implementarii proiectului care face obiectul prezentei hotărâri.
Art. 6. Se certifică valorile cu referire la evoluția incidenta IAAM, MDR și ICD pe anul 2021 și semestrul I al anului 2022 și datele din centralizatorul activității spitalului pe anul 2021 și semestrul I al anului 2022, potrivit documentelor însușite și anexate prezentei de către Spitalul Municipal Sighișoara. 

Art. 7. Se împuternicește doamna Tanaszi Sarolta, manager al Spitalului Municipal Sighișoara să semneze toate documentele necesare, precum și contractul de finanțare în numele Spitalului Municipal Sighișoara și al Unității  Administrativ - Teritoriale Municipiul Sighișoara.

Art. 8. Cu ducerea la îndeplinire a prevederilor  prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică din cadrul Municipiului Sighișoara, Managerul Spitalului Municipal Sighișoara, Unitatea de implementare proiecte din cadrul Spitalului Municipal Sighișoara și Biroul Financiar Contabil al Spitalului Municipal Sighișoara.
Art. 9. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcția Economică;

  3 ex. Spitalul Municipal Sighișoara.
12 ex.  
B.A.

